OpenLLM-France/wikimedia huggingface dataset:
# Fundúlids

Els fundúlids (Fundulidae) són una família de teleostis peixos de l'ordre dels ciprinodontiformes, propis de Nord-amèrica i del Carib.
La majoria de les espècies no ultrapassen pas els 10 cm de llargària total (només Fundulus grandissimus i Fundulus catenatus poden assolir els 20 cm de llargada).
Segons l'espècie, poden ésser d'aigua dolça o d'aigua de mar.
Es troben a Nord-amèrica (des del sud-est del Canadà fins al Yucatán), Bermuda i Cuba.

## Gèneres i espècies

* Gènere Adinia
** Adinia xenica (Jordan & Gilbert, 1882).
* Gènere Fundulus
** Fundulus albolineatus (Gilbert, 1891).
** Fundulus auroguttatus (Hay, 1885).
** Fundulus bermudae (Günther, 1874).
** Fundulus bifax (Cashner & Rogers, 1988).
** Fundulus blairae (Wiley & Hall, 1975).
** Fundulus catenatus (Storer, 1846).
** Fundulus chrysotus (Günther, 1866).
** Fundulus cingulatus (Valenciennes, 1846).
** Fundulus confluentus (Goode i Bean, 1879).
** Fundulus diaphanus (Lesueur, 1817).
*** Fundulus diaphanus menona (Jordan & Copeland, 1877).
** Fundulus dispar (Agassiz, 1854).
** Fundulus escambiae (Bollman, 1887).
** Fundulus euryzonus (Suttkus & Cashner, 1981).
** Fundulus grandis (Baird i Girard, 1853).
** Fundulus grandissimus (Hubbs, 1936).
** Fundulus heteroclitus (Linnaeus, 1766).
*** Fundulus heteroclitus macrolepidotus (Walbaum, 1792).
** Fundulus jenkinsi (Evermann, 1892).
** Fundulus julisia (Williams & Etnier, 1982).
** Fundulus kansae (Garman, 1895).
** Fundulus lima (Vaillant, 1894).
** Fundulus lineolatus (Agassiz, 1854).
** Fundulus luciae (Baird, 1855).
** Fundulus majalis (Walbaum, 1792).
** Fundulus notatus (Rafinesque, 1820).
** Fundulus notti (Agassiz, 1854).
** Fundulus olivaceus (Storer, 1845).
** Fundulus parvipinnis (Girard, 1854).
** Fundulus persimilis (Miller, 1955).
** Fundulus pulvereus (Evermann, 1892).
** Fundulus rathbuni (Jordan & Meek, 1889).
** Fundulus relictus (Able & Felley, 1988).
** Fundulus rubrifrons (Jordan, 1880).
** Fundulus saguanus (Rivas, 1948).
** Fundulus sciadicus (Cope, 1865).
** Fundulus seminolis (Girard, 1859).
** Fundulus similis (Baird i Girard, 1853).
** Fundulus stellifer (Jordan, 1877).
** Fundulus waccamensis (Hubbs & Raney, 1946).
** Fundulus zebrinus (Jordan & Gilbert, 1883).
* Gènere Leptolucania
** Leptolucania ommata (Jordan, 1884).
* Gènere Lucania
** Lucania goodei (Jordan, 1880).
** Lucania interioris (Hubbs & Miller, 1965).
** Lucania parva (Baird i Girard, 1855)

## Referències

* ↑ Animal Diversity Web (anglès)
* ↑ BioLib (anglès)
* ↑ The Taxonomicon (anglès)
* ↑ ZipCodeZoo.com (anglès)
* ↑ FishBase (anglès)
* ↑ UNEP-WCMC Species Database (anglès)
# Fernando Haddad

Fernando Haddad (nascut el 25 de gener de 1963) és un acadèmic i polític brasiler d'origen libanès. Va ser Ministre d'Educació en el gabinet de Dilma Rousseff. Va renunciar per postular-se com a alcalde de São Paulo.
Va ser elegit en la segona volta de les eleccions, amb més de 55,94% dels vots vàlids, derrotant el candidat de la dreta, José Serra.

## Biografia

Haddad té un mestratge en Economia i un doctorat en Filosofia de la Universitat de São Paulo. Ha dedicat gran part de la seva carrera al servei públic: ha estat consultor de la Fundació Institut de Recerques Econòmiques, un institut d'investigació econòmica amb seu a la Facultat d'Economia, Negocis i Comptabilitat de la Universitat de São Paulo, cap de personal de la Secretaria de Desenvolupament Econòmic i d'Hisenda del municipi de São Paulo, i un assessor especial del Ministeri de Planificació, Pressupost i Gestió. També és professor al Departament de Política de la Universitat de São Paulo.
Haddad va assumir el lloc ministerial d'Educació el 29 de juliol de 2005, quan el seu predecessor, Tarso Genro, va deixar el càrrec per convertir-se en el president del Partit dels Treballadors.

## Referències

* ↑ «In Lula's footsteps: Brazil's presidential campaign» (en anglès). The Economist (396:8689), 01-07-2010. [Consulta: 7 juliol 2010].
* ↑ «El PT irá a balotaje en las municipales de San Pablo» (en castelà). Clarín. [Consulta: 20 octubre 2012].
* ↑ «Haddad vence eleição em SP, e PT retoma o poder na maior cidade do país» (en portuguès). Folha de S. Paulo, 28-10-2012. [Consulta: 28 octubre 2012].
* ↑ «Currículo de Fernando Haddad no Sistema de Currículos Lattes» (en anglès). buscatextual.cnpq.br. [Consulta: 7 juliol 2010].
* 1 2 3 4 «Fernando Haddad é o novo ministro da Educação» (en portuguès). educacaopublica.rj.gov.br. Arxivat de l'original el 2010-04-26. [Consulta: 7 juliol 2010].
* ↑ «Conversa com o Ministro da Educação» (en anglès). miniweb.com.br. Arxivat de l'original el 2011-02-06. [Consulta: 7 juliol 2010].

## Enllaços externs

* El Partit dels Treballadors resisteix en les eleccions municipals al Brasil, primer test per a les presidencials del 2014
# Lindsay (Texas)

Lindsay és una població dels Estats Units a l'estat de Texas. Segons el cens del 2000 tenia 394 habitants.

## Demografia

Segons el cens del 2000, Lindsay tenia 394 habitants, 115 habitatges, i 100 famílies. La densitat de població era de 146,3 habitants/km².
Dels 115 habitatges en un 46,1% hi vivien nens de menys de 18 anys, en un 74,8% hi vivien parelles casades, en un 8,7% dones solteres, i en un 13% no eren unitats familiars. En el 12,2% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,43 i el nombre mitjà de persones que vivien en cada família era de 3,78.
Per edats la població es repartia de la següent manera: un 35,3% tenia menys de 18 anys, un 9,9% entre 18 i 24, un 26,1% entre 25 i 44, un 17,5% de 45 a 60 i un 11,2% 65 anys o més.
L'edat mediana era de 29 anys. Per cada 100 dones de 18 o més anys hi havia 93,2 homes.
La renda mediana per habitatge era de 12.188 $ i la renda mediana per família de 18.897 $. Els homes tenien una renda mediana de 23.906 $ mentre que les dones 8.229 $. La renda per capita de la població era de 5.142 $. Aproximadament el 41,6% de les famílies i el 43% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lindsay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Lindsay». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Junceda

«Junceda» té aquests significats:
* Joan García Junceda i Supervia (Barcelona, 1881 - Blanes, 1948), caricaturista, dibuixant i il·lustrador
* Premis Junceda
# Redux (terme literari)

Redux és un adjectiu postpositiu que vol dir 'retornat, restaurat' (del llatí reducere, 'portar de tornada') utilitzat en títols de literatura, films i videojocs.

## Història

Diverses obres de literatura utilitzen la paraula Redux en el títol com Astraea Redux (1662) de John Dryden, "un poema sobre la feliç restauració i el retorn de Sa Sagrada Majestat"; Phineas Redux d'Anthony Trollope (1873), la seqüela de Phineas Finn (1867); i Rabbit Redux (1971) de John Updike, la segona de la seva seqüela de novel·les sobre el personatge Rabbit Angstrom.
Rabbit Redux va generar un retorn de popularitat de la paraula redux i, a Rabbit at Rest (1990), Rabbit Angstrom nota "una història ... al diari de Sarasota fa una setmana més o menys, intitulada Circus Redux. Odia aquesta paraula, la veu per tot arreu, i no sap pronunciar-la com arbitrageur i perestroika".
El terme ha estat adoptat pels cineastes per a denotar una nova interpretació d'un film existent mitjançant la restauració de material prèviament eliminat. Per exemple Apocalypse Now Redux, que Francis Ford Coppola va estrenar el 2001, reeditant i ampliant la seva pel·lícula original de 1979.
El terme també ha estat utilitzat pels productors de música per descriure el que més sovint s'anomena remescla o remasterització .

## Referències

* ↑ Oxford English Dictionary entry for "redux".
* ↑ Rabbit at Rest, p.50
# Amarant gràcil

L'amarant gràcil (Amaranthus viridis), és una espècie d’Amaranthus cosmopolita. Es considera com a planta invasora a Catalunya.
Addicionalment pot rebre els noms de blet, blet verd i moc de tito.

## Descripció

És una planta herbàcia anual que pot arribar a fer uns 75 cm d'altura. Les fulles són ovades amb pecíol llarg. Les flors masculines i femenines es distribueixen en Inflorescències, en espigues de fins a 12 cm de llargària, i són de color verd. El fruit és una càpsula que conté petites llavors d'aproximadament 1 mm.

## Distribució

Originari d'Amèrica del Sud i Amèrica Central, avui dia es troba a bona part del món, Austràlia, sud-est asiàtic, l'Índia, península Aràbiga, Caucas, Europa del sud i alguns països nòrdics, gairebé a la totalitat d'Àfrica, costa est i sud dels Estats Units, al Quebec i a Mèxic.

## Gastronomia

Amaranthus viridis es fa servir com a planta comestible al nord-est de l'Índia, a l'estat de Manipur, també a Kerala. A Grècia aquesta espècie rep el nom de vlita (βλήτα) i se serveix bullida i amb oli d'oliva i llimona. També es consumeix en algunes zones africanes. A Jamaica es menja com a verdura i rep el nom de callaloo. A les Maldives se'n fa un plat anomenat mas huni.
L'amarant gràcil es fa servir a l'Ayurveda com a herba medicinal amb el nom sànscrit de Tanduliya.

## Referències

* 1 2 «Amaranthus viridis». Noms de plantes. Corpus de fitonímia catalana. TERMCAT, Centre de Terminologia. [Consulta: 5 abril 2022].
* ↑ «Amarant gràcil». Cercaterm. TERMCAT, Centre de Terminologia.
* ↑ «Amaranthus viridis». Exocat. Centre de Recerca Ecològica i Aplicacions Forestals (CREAF). [Consulta: 14 octubre 2015].
* 1 2 «Amaranthus viridis» (en anglès). Royal Botanic Gardens. Kew. Plants of the Worls Online. [Consulta: 5 abril 2022].
* ↑ Grubben, G.J.H; Denton, O.A.. Prota Foundation. Plant Resources of Tropical Africa 2. Vegetables. Wageningen: Backhuys, 2004.
* ↑ The Maldive Islanders, A Study of the Popular Culture of an Ancient Ocean Kingdom, 1999. ISBN 84-7254-801-5.
* ↑ R.V. Nair, Controversial drug plants

## Enllaços externs

* PROTAbase on Amaranthus viridis Arxivat 2008-10-13 a Wayback Machine..
# George Male

Charles George Male (8 de maig de 1910 - 19 de febrer de 1998) fou un futbolista anglès de la dècada de 1930.
Fou internacional amb la selecció d'Anglaterra entre 1934 i 1939. Defensà els colors de l'Arsenal FC durant tota la seva carrera.
Un cop retirat fou entrenador al futbol base de l'Arsenal.

## Referències

* ↑ «1947-48 competition statistics». 11v11.com. [Consulta: 28 novembre 2013].
* ↑ Harris, Jeff. Arsenal Who's Who. Independent UK Sports, 1995. ISBN 1-899429-03-4.
* ↑ «Obituary: George Male».
# Comissió de la Veritat i la Reconciliació

La Comissió de la Veritat i la Reconciliació és un tipus de comissió que s'estableix per a aclarir globalment la violació de drets humans. Són "òrgans oficials, temporals i de constatació de fets que no tenen caràcter judicial i s'ocupen d'investigar abusos dels drets humans o el dret humanitari que s'hagen comès durant diversos anys" als quals es recorre quan el mecanisme judicial presenta massa limitacions. Així i tot, hi ha uns pocs casos que han arribat a emprar-se com a pas previ a un procés judicial. Les comissions de la veritat són un mecanisme extrajudicial d'investigació que s'utilitza quan es passa d'un règim dictatorial a un de democràtic o quan es pretén superar un conflicte armat.
La reconciliació que se cerca amb aquestes comissions no és una amnistia general i automàtica, ni un oblit ni impunitat, sinó com a part de la memòria històrica que permet la reconciliació de la comunitat. Aquesta tasca de la comissió no està exempta de polèmiques.
Aquestes organitzacions són polèmiques perquè la cerca de la veritat per davant de la justícia és arribat a considerar que el resultat (la veritat) és comparable a la justícia. A més, més enllà de la feina feta per la comissió de la veritat, queda la voluntat política posterior per implementar les recomanacions sorgides de la comissió, cosa que és poc usual pel seu cost financer i polític.
Perquè una comissió de la veritat tinga èxit cal que reunisca una sèrie de factors.

## Referències

* 1 2 3 García Sotelo, Gilda M. Razones y sinrazones sobre las niñas soldados. 1e ed. Madrid: Sepha, 2006, p. 68. ISBN 84-934837-4-5.
* ↑ Gómez Méndez, 2006, p. 58.
* ↑ Gómez Méndez, 2006, p. 59.
* ↑ Treviño Rangel, Javier «Verdades a medias. Mujeres en la comisión para la verdad y la reconciliación en Sudáfrica». Foro Internacional, XLVI, 4, 2006, pàg. 614.
* ↑ Langer, Johannes «Are Truth Commissions Just Hot-Air Balloons? A Reality Check on the Impact of Truth Commission Recommendations». Desafíos, 29, 1, 07-04-2017, pàg. 177-210. DOI: 10.12804/revistas.urosario.edu.co/desafios/a.4866.
* ↑ Gómez Méndez, 2006, p. 60.

## Bibliografia

* Gómez Méndez, María Paula «Comisiones de verdad: ¿qué tanto aportan a la verdad, la justicia y la reconciliación?». OASIS, 11, 2006, pàg. 57-69.
# My Soul to Take

My Soul to Take és una pel·lícula de terror estatunidenca en 3D de gènere « slasher » coproduïda, escrita i dirigida per Wes Craven estrenada l'any 2010.

## Argument

La història d'un assassí en sèrie que ressorgeix setze anys després de la seva pretesa mort per matar els set fills nascuts aquella nit.

## Repartiment

* Max Thieriot: Adam « Bug » Hellerman
* John Magaro: Alex Dunkelman
* Denzel Whitaker: Jerome King
* Zena Grey: Penelope Bryte
* Nick Lashaway: Brandon O'Neil
* Paulina Olszynski: Brittany Cunningham
* Jeremy Chu: Jake Chan
* Elena Hurst: Maria Ramirez
* Emily Meade: Fang Hellerman
* Raul Esparza: Abel Plenkov
* Jessica Hecht: May Hellerman
* Frank Grillo: El detectiu Frank Paterson
* Dennis Boutsikaris: Principal Pratt
* Danai Gurira: Jean-Baptiste
* Harris Yulin: Dr. Blake
* Shareeka Epps: Chandelle King

## Al voltant de la pel·lícula

* El projecte es titulava originalment 25/8. Wes Craven va decidir canviar el títol, My Soul To Take, inspirat en una cançó per a nens.
* Si s'exceptua el seu segment a Paris, je t'aime, no havia dirigit cap dels seus guions des de El nou malson l'any 1994. Per contra molt havia escrit per a altres realitzadors.

## Crítica

* "El director es deixa portar per la indolència i malgasta una arrencada prometedora (...) la pel·lícula claudica davant uns efectismes i paranys que denoten més mandra que enginyo (...) Puntuació: ★★ (sobre 5)"
* "Aquest estúpid i trillat slasher d'adolescents seria avorrit si vingués de qualsevol altre guionista-director, no diguem d'un amb diversos clàssics del gènere en el seu haver
* "Potser la pitjor pel·lícula de terror que mai ha fet Wes Craven"

## Referències

* ↑ Hale, Mike «Raúl Esparza as a Psycho in a New Wes Craven Movie» (en anglès). The New York Times.
* ↑ Yáñez, Manu «My Soul To Take». Fotogramas.
* ↑ Harvey, Dennis «My Soul To Take». Variety.
* ↑ Wesley, Morris «My Soul To Take». Boston Globe.
# Redwashing

Redwashing (de l'anglès red, vermell, i whitewash, blanquejar o encobrir), rentat vermell o rentat d'imatge vermell és una forma de propaganda en la qual s'utilitzen discursos d'esquerra de manera enganyosa per promoure la percepció que una organització, empresa o persona està compromesa amb la igualtat social.
Es tracta d'una pràctica comuna entre partits polítics de dreta, de centre o liberals durant actes públics, especialment durant el període electoral. En els seus discursos afirmen donar suport a la igualtat, per exemple, donant suport a la lluita contra la pobresa o defensant les mateixes oportunitats per a tota la ciutadania. No obstant això, un cop assolit el govern promouen contràriament una major desigualtat social.
A vegades el terme redwashing també s'utilitza per a denominar la pràctica de desprestigiar a una determinada organització o partit polític que realment defensa la igualtat social. En aquests casos, es busca deslegitimar l'argumentari d'aquests col·lectius a presentar-los com extremista u obsolet, buscant donar la impressió que es tracta d'una ideologia d'esquerres perillosa per al conjunt social i en contraposició a un altre ideari que s'evidencia com més raonable.

## Referències

* ↑ March, Luke. Radical Left Parties in Europe (en anglès). Routledge, 2012. ISBN 978-0-415-42560-5.
* ↑ Lakatos, Zsófia. Corporate Social Performance in Emerging Markets: Sustainable Leadership in an Interdependent World (en anglès). Routledge, 2013. ISBN 978-1-4094-3265-4.
* ↑ ‘Redwashing’: discursos de ‘esquerda’ para limpar os crimes do Estado de Israel. Desacato. 29 gener 2017. (portuguès)
* ↑ A esquerda e direita do Brasil se unem no crime e na manipulação. Arxivat 2017-08-05 a Wayback Machine. Pensa Brasil. 20 febrer 2017. (portuguès)
* ↑ Whitewashing Hillary—By “Redwashing” Progressive Critics. Counter Punch. 18 desembre 2015. (anglès)

## Vegeu també

* Desinformació
* Enginyeria social
* Fal·làcia
* Rentat d'imatge verd (Greenwash)
* Maccarthisme
* Pensament crític
* Pinkwashing
* Postveritat
* Publicitat enganyosa
* Purplewashing
* Biaix cognitiu
# Regerita

La regerita és un mineral de la classe dels fosfats. Rep el nom en honor al matrimoni Grete (25 de setembre de 1948) i Werner (4 de juny de 1946) Reger de Pleystein, gestors del Stadtmuseum de Pleystein, per la seva dedicació alhora de donar a conèixer al públic els minerals de Kreuzberg i Hägendorf.

## Característiques

La regerita és un fosfat de fórmula química KFe₆(PO₄)₄(OH)₇(H₂O)₆·4H₂O. Va ser aprovada com a espècie vàlida per l'Associació Mineralògica Internacional en el mes de juliol de l'any 2023, i va ser publicada en el mes de setembre del mateix any. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica estatal de Múnic, a Alemanya, amb el número de registre: MSM 38039.

## Formació i jaciments

Va ser descoberta a la pegmatita Kreuzberg, situada a la localitat de Pleystein, dins el districte de Neustadt an der Waldnaab, a l'Alt Palatinat (Baviera, Alemanya). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Regerite» (en anglès). Mindat. [Consulta: 15 octubre 2023].
* 1 2 Rewitzer, Christian; Hochleitner, Rupert; Grey, Ian E.; Kampf, Anthony R.; Boer, Stephanie; MacRae, Colin M. «Regerite, KFe6(PO4)4(OH)7(H2O)6  ⋅  4H2O, the first new mineral species from the Kreuzberg pegmatite, Pleystein, Oberpfalz, Bavaria, Germany». European Journal of Mineralogy, 35, 5, 25-09-2023, pàg. 805–812. DOI: https://doi.org/10.5194/ejm-35-805-2023 [Consulta: 22 octubre 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «Newsletter 74». Mineralogical Magazine, 27-07-2023, pàg. 1–5. DOI: https://doi.org/10.1180/mgm.2023.54 [Consulta: 15 octubre 2023].
# Pàvel Koixetkov

Pàvel Serguéievitx Koixetkov (en rus Павел Сергеевич Кочетков) (Kàmensk-Uralski, 7 de març de 1986) és un ciclista rus, professional des del 2010 i actualment a l'equip CCC Team. En el seu palmarès destaca el Campionat de Rússia en ruta de 2016.

## Palmarès en ruta

* 2007
** Vencedor d'una etapa del Giro de les Regions
* 2009
** 1r al Trofeu Alcide De Gasperi
** 1r al Gran Premi Inda
** 1r a la Freccia dei Vini
* 2011
** Vencedor d'una etapa del Tour del País de Savoia
** Vencedor d'una etapa de la Volta a Bulgària
* 2016
** Campió de Rússia en ruta

### Resultats al Giro d'Itàlia

* 2015. 37è de la classificació general
* 2016. 32è de la classificació general
* 2017. Abandona (4a etapa)
* 2020. Abandona (9a etapa)

### Resultats a la Volta a Espanya

* 2015. 76è de la classificació general
* 2016. 39è de la classificació general
* 2018. 53è de la classificació general
* 2019. 98è de la classificació general

### Resultats al Tour de França

* 2018. 61è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Pàvel Katenin

Pàvel Katenin (gubèrnia de Kostromà, 22 de desembre de 1792 - gubèrnia de Kostromà, 4 de juny de 1853), nom complet amb patronímic Pàvel Aleksàndrovitx Katenin (rus: Павел Александрович Катенин, fou un poeta, dramaturg i crític literari rus classicista tardà, que va contribuir a l'evolució del Romanticisme rus.

## Biografia

Katenin va prendre part en la Guerra Patriòtica de 1812 i va ser un dels líders de la Societat Militar, que va precedir als desembristes. En 1820, les seves actituds lliurepensadores van conduir al seu acomiadament de l'exèrcit. Dos anys més tard, Mikhaïl Miloràdovitx, governador de Sant Petersburg, el va deportar de la capital per haver escridassat la seva actriu favorita.
Katenin era un àvid aficionat al teatre que qualificava Shakespeare de vulgar i fosc i admirava Pierre Corneille i Jean Racine per la seva noble dicció i claredat. El seu entusiasme pel teatre neoclàssic el va induir a traduir diverses tragèdies franceses per als escenaris russos. Va escriure també Andròmaca (1809-1819), l'última tragèdia russa "regular". L'actor i dramaturg Vassili Karatiguin va ser considerat deixeble seu.
La principal opinió de Katenin era que la poesia hauria de ser "nacional", això va ser el que el va separar dels karamzians i jukovskians. No conforme amb la traducció del poema Lenore de Gottfried August Bürger, Katenin va realitzar la seva pròpia versió de la balada, el títol russificat com a Olga (1816). En aquest poema va intentar transmetre nacionalitat amb l'ús en la dicció i en el detall d'un realisme agressiu. Va instigar una disputa sobre el mètode correcte per traduir l'octava reial, una disputa que resultaria en el poema de Puixkin La caseta a Kolomna.
Les balades primerenques de Katenin van tenir una apreciable influència en la balades russes de Puixkin, el qual tenia Katenin en alta estima i era gairebé l'únic que feia justícia a la seva poesia. En la seva obra tardana Katenin és excessivament arcaic, de manera que trenca finalment amb el gust de l'època. En 1832 abandonà la literatura i va viure reclòs a la seva a prop de Kologriv, profundament amargat.

## Enllaços externs i referències

* ↑ Olga seria lloada per Puixkin per mostrar la bellesa energètica de la creació original de Bürger. El poeta deplorava el fet que "aquesta simplicitat i cruesa d'expressió, aquesta escombraria que reemplaçava l'etèria cadena d'ombres, aquestes forques en lloc d'escenes rurals il·luminades per la lluna estiuenca, colpejaven els lectors no acostumats desagradablement. "
* Dmitri Mirski, "A History of Russian Literature".
* S. Bertenson. P. A. Katenin. Sant Petersburg, 1909.
# Calistoga (cràter)

Calistoga és un cràter sobre la superfície de (951) Gaspra, situat amb el sistema de coordenades planetocèntriques a 30 ° de latitud nord i 2 ° de longitud est. Fa un diàmetre de 1.2 km. El nom va ser fet oficial per la UAI l'any 2003 i fa referència a un resort a Calistoga, Califòrnia, Estats Units d'Amèrica.

## Referències

* ↑ "Calistoga (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.